Държавен вестник, бр. 62, 2021 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  62
11. В чл. 33, ал. 2 накрая се поставя запе­
тая и се добавя „когато е налице основателно 
съмнение, че условията за влизане ще бъдат 
спазвани през целия период“.
12. В чл. 43, ал. 2 накрая се поставя запетая 
и се добавя „а също и информация относно 
сътрудничеството с външни доставчици и 
транспортни дружества, както и информация 
относно застрахователните предприятия, 
които осигуряват подходяща медицинска 
застраховка за пътуване в чужбина, включи­
телно проверка на вида покритие и възможна 
надвишена стойност на застраховката“.
13. В чл. 45:
а) алинея 2 се изменя така:
„(2) Преди сключването на договор с 
външен доставчик възложителят преценява 
надеждността и платежоспособността на ор­
ганизацията или дружеството и гарантира, 
че няма конфликт на интереси. Оценката 
включва по целесъобразност възможността 
за изпълнение на предмета на договора, 
разглеждане на необходимите лицензи, тър­
говската регистрация, дружествените устави 
и банковите договори.“;
б) алинеи 4 – 6 се изменят така:
„(4) В договора по ал. 1 се уговаря таксата, 
която външният доставчик на услуги може да 
събира в допълнение към визовата такса, като:
1. таксата за услугата е пропорционална на 
разходите, направени от външния доставчик 
на услуги, и не може да надхвърля половината 
от размера на таксата за виза, определена в 
чл. 9, ал. 1 от Тарифа № 3 за таксите, кои­
то се събират за консулско обслужване в 
системата на Министерството на външните 
работи по Закона за държавните такси;
2. в трети държави, където Република Бъл­
гария няма дипломатическо или консулско 
представителство за целите на събирането 
на заявления и не е представлявана от друга 
държава членка, таксата за услугата не може 
да надхвърля размера на таксата за виза, опре­
делена в чл. 9, ал. 1 от Тарифа № 3 за таксите, 
които се събират за консулско обслужване в 
системата на Министерството на външните 
работи по Закона за държавните такси;
3. в изключителни случаи, когато размерът 
на таксата не е достатъчен за предоставянето 
на пълна услуга, може да се събира по-висок, 
достигащ максимум до 50 на сто над размера 
на таксата за виза, определена в чл. 9, ал. 1 
от Тарифа № 3 за таксите, които се събират 
за консулско обслужване в системата на Ми­
нистерството на външните работи по Закона 
за държавните такси.
(5) В договора по ал. 1 се включват клаузи, 
които регламентират правото на възложителя 
да осъществява контрол върху информаци­
ята, предоставяна от външния доставчик на 
услуги на кандидатите относно изискването 
за издаване на виза и заявленията по образец, 
техническите и организационните мерки за 
сигурност, необходими за защита на личните 
данни, събирането и предаването на биоме­
трични данни, като се вземат предвид изис­
кванията на чл. 28 от Регламент (ЕС) 2016/679 
на Европейския парламент и на Съвета от 
27 април 2016 г. относно защитата на физи­
ческите лица във връзка с обработването на 
лични данни и относно свободното движение 
на такива данни и за отмяна на Директива 
95/46/EО (Общ регламент относно защитата 
на данните) (ОВ, L 119 от 4 май 2016 г.).
(6) С цел спазване на изискванията на ал. 5 
оправомощени консулски длъжностни лица 
извършват веднъж на девет месеца редовни 
проверки на място в помещенията на външ­
ния доставчик на услуги, като се проверява:
1. общата информация относно критериите, 
условията и процедурите за кандидатстване 
за виза и съдържанието на заявленията по 
образец, предоставяна на кандидатите от 
външния доставчик;
2. всички технически и организационни 
мерки за сигурност, необходими за защита 
на личните данни срещу неволно или неза­
конно унищожаване или неволно изгубване, 
изменение, непозволено разкриване или дос­
тъп, по-специално когато сътрудничеството 
включва предаването на досиета и данни 
на дипломатическите и консулските пред­
ставителства на Република България, както 
и срещу всички други незаконни форми на 
обработване на лични данни;
3. събирането и предаването на биоме­
трични данни.“;
в) създават се ал. 7 и 8:
„(7) По време на цялата визова процедура, 
включително подаването и обработването 
на заявленията, отпечатването на визовите 
стикери и практическото сътрудничество с 
външните доставчици, се извършва наблю­
дение от дългосрочно командировани слу­
жители в дипломатическите и консулските 
представителства на Република България, за 
да се осигури непрекъснатостта на всички 
етапи от процедурата.
(8) Външният доставчик подлежи на мони­
торинг за защита на данните съгласно член 
51, параграф 1 от Регламент (ЕС) 2016/679 
EО (Общ регламент относно защитата на 
данните) по реда на законодателството на 
Република България.“
14. В чл. 46, ал. 2 се създава изречение 
второ: „В такъв случай електронните данни 
се предават физически в изцяло криптирана 
форма върху електронен носител от ком­
петентно длъжностно лице или консулски 
сътрудник, а когато такова предаване би 
наложило предприемането на непропорцио­
нални или неразумни мерки, по друг сигурен 
и безопасен начин.“
15. Създава се допълнителна разпоредба 
с нов § 1: